ซินเหวินเหลียนปัว

ซินเหวินเหลียนปัว  เป็นรายการข่าวประจำวันที่ผลิตโดยสถานีวิทยุโทรทัศน์กลางแห่งประเทศจีน (CCTV) สถานีโทรทัศน์ของรัฐ ออกอากาศพร้อมกันโดยสถานีโทรทัศน์ท้องถิ่นทุกแห่งในแผ่นดินใหญ่ของจีน ทำให้เป็นหนึ่งในรายการที่มีผู้ชมมากที่สุดในโลก ออกอากาศครั้งแรกเมื่อ 1 มกราคม ค.ศ. 1978
รายการนี้ถูกใช้เป็นสื่อกลางในการประกาศข่าวสารและการประชุมของรัฐบาล ความเห็นเกี่ยวกับประเด็นเศรษฐกิจและนโยบายสำคัญ และกิจกรรมของผู้นำระดับชาติ รายการนี้นำเสนอมุมมองอย่างเป็นทางการของพรรคคอมมิวนิสต์จีนเกี่ยวกับประเด็นต่าง ๆ อย่างครอบคลุม มีผู้กล่าวหาว่ารายการนี้ถูกใช้เป็นช่องทางให้พรรคเปิดเผยวาระทางการเมืองของตนมากกว่าจะเป็นการตรวจสอบเหตุการณ์ข่าวสำคัญประจำวัน รายการนี้ถูกวิพากษ์วิจารณ์ทั้งภายในประเทศจีนและระดับนานาชาติถึงการขาดความเป็นกลาง แม้ความนิยมจะลดลง แต่รายการนี้ก็ยังคงเป็นรายการที่มีผู้ชมจำนวนมาก
รูปแบบรายการ.
ปัจจุบันยังไม่มีการกำหนดคำแปลภาษาอังกฤษที่เป็นมาตรฐานสำหรับชื่อรายการนี้ การแปลที่นิยมใช้กัน ได้แก่ "ข่าวภาคค่ำ" และ "เครือข่ายข่าวออกอากาศ" พจนานุกรมออกซฟอร์ดให้คำแปลว่า "news hook-up" อาจแปลได้ว่า "การเชื่อมต่อข่าวสาร" หรือ "การเชื่อมโยงข่าว" ชื่อภาษาจีนของรายการประกอบด้วยสองคำ ได้แก่ "ซินเหวิน" (新闻/新聞) หมายถึง "ข่าว" และ "เหลียนปัว" (联播/聯播) ซึ่งแปลได้ใกล้เคียงกับ "ออกอากาศร่วมกัน/พร้อมกัน" หมายถึงเนื้อหารายการจะถูกออกอากาศโดยสถานีโทรทัศน์ระดับมณฑลและเทศบาลทั่วประเทศจีน (ปกติจะเป็นช่องหลักของแต่ละสถานี) ทำให้รับประกันได้ว่าผู้ชมจะสามารถรับชมรายการผ่านทางโทรทัศน์ภาคพื้นดินได้ทั่วประเทศ และสถานีโทรทัศน์ท้องถิ่นทุกแห่งมีผู้สื่อข่าวที่มีหน้าที่ส่งข่าวและรายงานพิเศษจากพื้นที่ของตนมาให้รายการนี้
รายการนี้ยังได้รับการแปลเป็นภาษาของชนกลุ่มน้อย เช่น เวอร์ชันภาษาเกาหลีที่ออกอากาศในจังหวัดปกครองตนเองชนชาติเกาหลี หยันเปียน มณฑลจี๋หลิน ซึ่งมีชื่อว่า "ข่าวในและต่างประเทศ" (เกาหลี: ; ฮันจา: )
รายการนี้เป็นรายการข่าวประจำวันยาวประมาณ 30 นาที เริ่มจากการนำเสนอหัวข้อข่าวสำคัญแล้วจึงรายงานรายละเอียดของแต่ละข่าว ในสถานการณ์พิเศษ เวลาออกอากาศอาจถูกขยายออกไปเกินกว่า 30 นาทีเมื่อเห็นว่าจำเป็น ตัวอย่างเช่น ใน ค.ศ. 1997 การถึงแก่อสัญกรรมของเติ้ง เสี่ยวผิง ทำให้ซินเหวินเหลียนปัวออกอากาศเกินเวลาปกติเป็นเวลาหนึ่งสัปดาห์ ผู้ประกาศข่าวปรากฏตัวในท่านั่งโดยมีฉากหลังเป็นกระจกใสที่มองเห็นห้องควบคุมอยู่เบื้องหลัง รูปแบบแทบไม่มีการเปลี่ยนแปลงเลยตลอดสามทศวรรษ แม้กระทั่งรายละเอียดเล็กน้อย ภาษาจีนกลางถูกใช้ตลอดรายการตามนโยบายด้านภาษาของรัฐบาล และใช้ภาษาที่เป็นทางการและสุภาพตลอดการออกอากาศ การนำเสนอนั้นแข็งทื่อ ไร้ซึ่งการพูดคุยที่เป็นกันเองหรืออารมณ์ขัน
ก่อนเดือนมกราคม ค.ศ. 2013 ซินเหวินเหลียนปัวไม่เคยนำเสนอรูปแบบการสัมภาษณ์สดหรือการรายงานสดจากสถานที่ (ยกเว้นกรณีพิเศษ เช่น การถ่ายทอดสดการปล่อยดาวเทียมสำรวจดวงจันทร์ฉางเอ๋อ 2 เมื่อ 1 ตุลาคม ค.ศ. 2010) รายงานสดฉบับแรกถูกเผยแพร่เมื่อ 26 มกราคม ค.ศ 2013 รายการนำเทคโนโลยีสร้างภาพกราฟิกจากซอฟต์แวร์ Vizrt ในการออกอากาศข่าวมาใช้เป็นหลักตั้งแต่ 25 กันยายน ค.ศ. 2011 เป็นต้นมา ณ ค.ศ. 2023 ฉากเปิดและดนตรีประกอบแทบไม่มีการเปลี่ยนแปลงใด ๆ มาตั้งแต่ ค.ศ. 1988#เปลี่ยนทาง 
รายการนี้พิสูจน์ให้เห็นว่าสมควรแก่ชื่อเสียง ด้วยระบบการเผยแพร่ที่ครอบคลุมทั่วถึงจนทำให้ วอชิงตันโพสต์ยกย่องให้เป็นหนึ่งในรายการข่าวที่ผู้คนทั่วโลกชมมากที่สุด การคำนวณจากสถิติอย่างเป็นทางการชี้ว่ามีผู้ชมรายการนี้อย่างน้อยวันละ 135 ล้านคน ซึ่งก็เป็นเรื่องสมเหตุสมผลหากพิจารณาจากจำนวนประชากรของประเทศจีน ใน ค.ศ. 2006 เดอะวอลล์สตรีทเจอร์นัลทำการวิเคราะห์ว่ารายการนี้มีผู้ชมมากกว่ารายการข่าวที่ได้รับเรตติงสูงสุดของสหรัฐถึง 14 เท่า
การออกอากาศครั้งแรกในเวลา 19:00 น. ตามเวลา ถูกเผยแพร่พร้อมกันทางช่อง CCTV-1, CCTV-7 และ CCTV-13 (ออกอากาศพร้อมกันทาง CCTV) รวมถึงช่องหลักของสถานีโทรทัศน์ระดับมณฑลและเทศบาลทั่วประเทศ ตลอดจนสถานีวิทยุกระจายเสียงบางแห่งทั่วประเทศ ตามปกติแล้ว CCTV-13 จะออกอากาศซ้ำ (หรือออกอากาศสดหากการออกอากาศครั้งแรกมีข้อผิดพลาด) ในเวลา 21:00 น. ขณะที่ CCTV-4 มักออกอากาศซ้ำในเวลาหลังจากนั้น และ CCTV-1 มักออกอากาศซ้ำในเวลา 05:00 น. มีการพากย์เสียงภาษาชนกลุ่มน้อยในภายหลังสำหรับผู้ชมในภูมิภาคนั้น ๆ สิ่งนี้ทำให้แน่ใจว่าผู้ชมรายการทั้งแบบฟรีทีวีและแบบเสียเงินในประเทศอาจจะได้รับชมรายการนี้ได้ประมาณครึ่งหนึ่งของช่องทั้งหมดที่มี
เมื่อ 18 กรกฎาคม ค.ศ. 2020 ซินเหวินเหลียนปัวเปลี่ยนระบบภาพเป็นความละเอียดสูงแบบ 16:9
ประวัติ.
ต้นกำเนิด.
เมื่อ 1 พฤษภาคม ค.ศ. 1958 สถานีวิทยุโทรทัศน์ปักกิ่ง สถานีโทรทัศน์แห่งแรกของจีน เริ่มออกอากาศรายการ "สรุปข่าว" (News Bulletin) ในเวลา 18:50–19:00 น. ของทุกวันอาทิตย์ โดยนำเสนอข่าวสารทางการเมืองที่สำคัญในประเทศ ข้อมูลเกี่ยวกับพลวัตทางสังคม และรายงานเกี่ยวกับบุคคลตัวอย่าง ถือได้ว่าเป็นต้นแบบของ "เครือข่ายข่าว" ในอนาคต
เมื่อ 29 มีนาคม ค.ศ. 1976 การประชุมนักข่าวโทรทัศน์แห่งชาติซึ่งจัดขึ้นที่ปักกิ่งเสนอให้ "รวมศูนย์สถานีโทรทัศน์ทั่วประเทศและสร้างรายการข่าวโทรทัศน์แห่งชาติ" ในวันที่ 1 กรกฎาคม ค.ศ. 1976 สถานีวิทยุโทรทัศน์ปักกิ่งออกอากาศ "เครือข่ายข่าวโทรทัศน์แห่งชาติ" (National Television News Network) เป็นครั้งแรกโดยส่งสัญญาณไปยังสถานีโทรทัศน์ระดับมณฑลมากกว่า 10 สถานีผ่านสายไมโครเวฟ
ผู้ประกาศข่าว.
รายการดำเนินโดยผู้ประกาศข่าวสองคน ปกติเป็นชายหญิงอย่างละหนึ่งคน ตั้งแต่ ค.ศ. 1989 ถึง 2006 ผู้ประกาศข่าวหลักคือสิง จื้อปิน และหลัว จิง โดยมีผู้ช่วยอีกสี่คน วันที่ 5 มิถุนายน ค.ศ. 2006 มีการแนะนำผู้ประกาศข่าวคนใหม่สองคนคือหลี จื่อเหมิง และคัง ฮุย
ความสำคัญทางการเมือง.
คุณค่าข่าว.
<templatestyles src="Template:Blockquote/styles.css" />ซู จ้าวหรง นักข่าวของสำนักข่าวซินหัว ได้เสนอมุมมอง 4 ประการเกี่ยวกับเกณฑ์การตัดสินใจเลือกข่าวสำคัญในปัจจุบันของนักข่าวจีนที่ทำงานในสื่อทางการหรือสื่อโฆษณาชวนเชื่อ (การประชุมวิชาการด้านวารสารศาสตร์ประจำปี 1998):
แท้จริงแล้วซินเหวินเหลียนปั คือเครื่องมือในการสื่อสารของพรรคและรัฐ เช่นเดียวกับรายการข่าวทั้งหมดในแผ่นดินใหญ่ของจีน ลำดับการนำเสนอจะถูกกำหนดโดยความสำคัญทางสังคมและการเมืองของบุคคลหรือกลุ่มบุคคลที่เกี่ยวข้อง (มากกว่าจะพิจารณาจากคุณค่าข่าวอื่น ๆ) ดังนั้น กิจกรรมของเลขาธิการพรรคคอมมิวนิสต์จีนจึงมักถูกนำเสนอเป็นรายการแรกเสมอ ตามด้วยรายงานเกี่ยวกับสมาชิกคณะกรรมาธิการสามัญของกรมการเมืองซึ่งเรียงตามลำดับอาวุโส กิจกรรมทางการทูตมักได้รับการนำเสนอก่อนกิจกรรมภายในประเทศ หลังการนำเสนอหัวข่าวแล้วจะมีการอ่านแถลงการณ์จากคณะรัฐมนตรีหรือพรรคคอมมิวนิสต์จีน เมื่อมีเหตุการณ์สำคัญหรือการกล่าวสุนทรพจน์ที่ควรได้รับการรายงาน กล้องจะค่อย ๆ ปัดไปตามกรรมาธิการสามัญกรมการเมือง
รายการนี้ถูกวิพากษ์วิจารณ์อย่างหนักจากรูปแบบการนำเสนอที่ตายตัว การให้ความสำคัญกับผู้นำพรรคและรัฐเป็นอย่างมาก และขาดการวิเคราะห์เชิงวิพากษ์ โดยเฉลี่ยแล้ว ประมาณครึ่งหนึ่งของรายการทั้งหมดนั้นอุทิศให้กับเนื้อหาทางการเมือง เป็นต้นว่า ประกาศจากพรรคการเมือง การประชุมรัฐบาล หรือกิจกรรมของผู้นำ
การวางแนวข่าว.
รายการนี้มีบทบาทในกลไกการสื่อสารของพรรคคอมมิวนิสต์จีนทั้งในระดับมวลชนและชนชั้นนำ จ้าน เจียง อาจารย์มหาวิทยาลัยวิทยาศาสตร์การเมืองเยาวชนแห่งประเทศจีน สรุปเนื้อหาของรายการอย่างชัดเจนในสามประโยค คือ "ผู้นำกำลังยุ่งกับการทำงาน ประเทศชาติกำลังพัฒนาอย่างรวดเร็ว และประเทศอื่นกำลังวุ่นวาย"
ในแง่หนึ่ง รายการนี้เป็นแหล่งข่าวที่เข้าถึงประชาชนจำนวนมากที่สุดในประเทศจีน ทำให้พรรคคอมมิวนิสต์มีโอกาสในการส่งอิทธิพลต่อมวลชน ตามที่หลี่กล่าวไว้ การรับชมรายการข่าวประจำวันนั้นเป็นเสมือน "พิธีการแห่งชาติ" ที่ปฏิบัติกันมาโดยตลอดในช่วงมื้อค่ำร่วมกันของครอบครัว
อีกด้านหนึ่ง มันถูกใช้เป็นกลไกในการส่งสัญญาณถึงการเปลี่ยนแปลงและความต่อเนื่องในนโยบายและบุคลากร นโยบายใหม่ ๆ ถูกนำมาใช้โดยมีลักษณะพิเศษ เช่น "กรอบแนวคิดของผู้บริหารตัวอย่าง" ที่ใช้เพื่อส่งเสริมทฤษฎีสามตัวแทนใน ค.ศ. 2002 ลำดับภาพของคณะกรรมาธิการสามัญประจำกรมการเมืองแสดงให้เห็นถึงอำนาจสัมพัทธ์ของแต่ละคน ผู้เชี่ยวชาญสื่อจีนกล่าวว่า "ผู้นำแต่ละคนได้รับการจัดสรรเวลาปรากฏตัวบนหน้าจอเป็นจำนวนวินาที โดยฝ่ายโฆษณาชวนเชื่อของพรรคจะเป็นผู้ควบคุมเวลาของแต่ละคนอย่างรอบคอบ" ความเป็นทางการอย่างมากของรายการนี้มีสาเหตุมาจากความกังวลว่าหากเกิดความเข้าใจผิดใด ๆ ขึ้นมาอาจนำไปสู่ผลกระทบร้ายแรง
ตัวอย่างหนึ่งที่เห็นได้ชัดคือ การรายงานข่าวเหตุการณ์การประท้วงและการสังหารหมู่ที่จัตุรัสเทียนอันเหมินใน ค.ศ. 1989 ที่นำไปสู่การปลดผู้ประกาศข่าวชื่อดังอย่างตู้ เซี่ยน และเซฺว เฟย์ หลังทั้งคู่สวมชุดสีดำและอ่านข่าวช้ากว่าปกติ
เสื่อมความนิยม.
<templatestyles src="Template:Blockquote/styles.css" />...ผู้ชมหลักของรายการนี้คือข้าราชการและเจ้าหน้าที่พรรคจำนวนมากของจีน โดยเฉพาะอย่างยิ่งในระดับมณฑล และนักธุรกิจที่ต้องการติดตามนโยบายและทัศนคติที่จะส่งผลกระทบต่อความสามารถในการทำกำไรของพวกเขา
รายการทั้งหมดของ CCTV ต่างเผชิญแรงกดดันทางการค้า แต่ซินเหวินเหลียนปัวนั้นกลับได้รับผลกระทบน้อยกว่ารายการอื่น ๆ รายการนี้มีคู่แข่งน้อยราย แม้จะมีรายการข่าวของสถานีโทรทัศน์ Phoenix Television ของฮ่องกง และ Dragon TV ของเซี่ยงไฮ้เข้ามาแข่งขัน นอกจากนี้ซินเหวินเหลียนปัวยังเป็นหนึ่งในรายการที่สร้างรายได้หลักให้แก่ CCTV แม้จะไม่มีโฆษณาแทรกระหว่างรายการ แต่ช่วงโฆษณาที่ตามมาทันทีหลังรายการนั้นมีการขายไปในราคาสูงถึง 100,000 ดอลลาร์สหรัฐต่อช่วงเวลา และช่วง 5 วินาทีก่อนเวลา 19:00 น. นั้นถือเป็นช่วงที่โฆษณามีราคาแพงที่สุดที่ CCTV เคยเสนอขาย โดยมีมูลค่าถึง 24 ล้านหยวนใน ค.ศ. 2003 (คิดเป็นประมาณร้อยละ 7 ของรายได้จากการโฆษณาประจำปีของ CCTV)
ไชนาเดลีรายงานว่าความสนใจในรายการนี้ลดลง โดยได้รับส่วนแบ่งผู้ชมเพียงร้อยละ 10 เมื่อเทียบกับร้อยละ 40 ก่อน ค.ศ. 1998 สาเหตุหนึ่งมาจากการรายงานข่าวประกาศอย่างเป็นทางการของรัฐบาลซึ่งไม่ได้ดึงดูดความสนใจนัก หลัง 20 มิถุนายน ค.ศ. 2009 ซินเหวินเหลียนปัวให้ความสำคัญกับการรายงานข่าวเชิงวิพากษ์และเรื่องราวที่สะท้อนความเป็นมนุษย์มากขึ้น
เวลาออกอากาศ.
เวลาทั้งหมดคือ